Rafael Martinez, Lori S., ja Joey Osbourne Acid King -yhtyeestä. Blowupin yksi pääesiintyjistä, sanfranciscolainen psykedeelinen doom- ja stoner-metalliyhtye Acid King kuuluu genren ehdottomiin pioneereihin. Lori S.:n luotsaaman trion tuoreimman levyn julkaisijana on toiminut kotimainen, vaihtoehtometalliin keskittyvä Svart Records, ja yhtye on kiertänyt ahkerasti Eurooppaa. Nimi Acid King viittaa Ricky Kassoon, joka murhasi ystävänsä Gary Lauwersin vuonna 1984. Murhasta kohistiin aikoinaan paljon, koska siihen liittyi LSD:n käyttöä ja viitteitä satanismiin. – Ricky Kasso on tällä hetkellä varsin ajankohtainen persoona, koska kirjailija Jesse Pollack teki hänestä äskettäin kirjan, jonka nimi on The Acid King. En ole kiinnittänyt Rickyyn juurikaan huomiota viimeisten kymmenen vuoden aikana, mutta nyt hän on tullut takaisin, Lori S. kertoo. Hän on itse kokeillut LSD:tä yhden ainoan kerran joskus nuorempana: – Kokemukseen liittyi paljon, paljon naurua ja valvomista. Jussi Mankkinen / Yle